།བྱིན་རླབས་འཇུག་པར་བྱེད་པ་ལ་བླ་མ་མོས་གུས་ཀྱི་ཁྲིད་དགོས་འདོད་
ཀུན་འབྱུང་བཞུགས་སོ། །
ན་མོ་རཏྣ་གུ་རུ། དུས་གསུམ་རྒྱལ་བའི་ངོ་བོ་ཉིད། །དཀོན་མཆོག་གསུམ་གྱི་རྩར་
གྱུར་ཅིང༌། །བདེ་ལེགས་མ་ལུས་འབྱུང་བའི་གནས། །ཆོས་རྗེ་རིན་པོ་ཆེ་ལ་ཕྱག་འཚལ་
ལོ༑ །གསུམ་ལྡན་བླ་མ་དམ་པ་ལ། །མོས་གུས་བྱ་བའི་ཐབས་མཆོག་བཤད། །དང་པོ་
བླ་མ་སངས་རྒྱས་ཡིན་པའི་རྒྱུ་མཚན་ནི། མཚན་ལྡན་གྱི་བླ་མ་རིན་ཆེན་དེ། །དཀོན་མཆོག་
གསུམ་དང་ཡི་དམ་ལྷ། །དཔའ་བོ་མཁའ་འགྲོའི་ངོ་བོ་ཡིན། །དེ་སྐད་དུ་ཡང་། བླ་མ་
སངས་རྒྱས་བླ་མ་ཆོས། །དེ་བཞིན་བླ་མ་དགེ་འདུན་ཏེ། །ཀུན་གྱི་བྱེད་པོ་བླ་མ་ཡིན། །
ཅེས་ནི་སྡོམ་པ་འབྱུང་བར་གསུངས། །བླ་མ་དང་ནི་རྡོ་རྗེ་འཛིན། །ཐ་དད་པར་ནི་མི་རྟོག་
གོ༑ །ཞེས་པ་དགྱེས་རྡོར་དག་ལས་གསུངས། །ང་ཉིད་རྡོ་རྗེ་སེམས་དཔའ་ཞེས། །དེ་
ཉིད་སློབ་དཔོན་གཟུགས་བཟུང་སྟེ། །སེམས་ཅན་ཕན་གདགས་དམིགས་ནས་སུ། །ཞེས་
པ་གུར་ལས་གསུངས་པས་སོ། །གཉིས་པ་གསོལ་བ་བཏབས་པས་བྱིན་གྱིས་རློབས་པའི་རྒྱུ་
མཚན་ནི། མཆོག་དང་ཐུན་མོང་མ་ལུས་ཤིང༌། །ཚེ་གཅིག་སངས་རྒྱས་ཐོབ་པ་དང༌། །
ཚེ་འདིར་ཕུན་ཚོགས་འབྱུང་བ་ནི། །མཚན་ལྡན་བླ་མའི་བྱིན་རླབས་ཡིན། །དེ་སྐད་དུ་ཡང་།
བསྐལ་པ་དུས་གསུམ་ཐམས་ཅད་དུ། །དཀོན་མཆོག་གསུམ་པོ་མཆོད་པ་དང༌། །སྲོག་
ཆགས་བྱེ་བའི་ཚེ་བསྐྱབས་ཀྱང༌། །ཚེ་འདིར་སངས་རྒྱས་མི་ཐོབ་སྟེ། །ཡོན་ཏན་རྒྱ་མཚོའི་
བླ་མ་ལ། །དང་བའི་ཡིད་ཀྱི་མོས་བྱས་ནས། །མཆོག་དང་ཐུན་མོང་དངོས་གྲུབ་ནི། །ཚེ་
འདི་ཉིད་ལ་ཐོབ་པར་འགྱུར། །ཞེས་པ་དུས་ཀྱི་འཁོར་ལོར་གསུངས། །ཡང་། ཉིན་རེ་
བྲམ་ཟེ་གསོད་པ་དང་། །སྲོག་ཆགས་བྱེ་བ་གསོད་ལྡན་ཞིང༌། །མཚམས་མེད་ལྔ་པོ་བྱེད་པ་
ཡང་༑ །ཆོས་འདི་ཉིད་ལ་ཞུགས་གྱུར་ཅིང༌། །བླ་མ་ལ་གུས་ཡོད་གྱུར་ན། །འགྲུབ་
201

འགྱུར་འདི་ལ་ཐེ་ཚོམ་མེད། །བླ་མ་ལ་གུས་མེད་གྱུར་ན། །བསྒྲུབས་ཀྱང་འགྲུབ་པར་མི་
འགྱུར་རོ། །ཞེས་པ་གསང་བ་འདུས་པར་གསུངས། ཡང་། ོགསང་བ་སྔགས་ལས་
བྱུང་བ་ཡི། །དྲིན་དང་ལྡན་པའི་བླ་མ་ཉིད། །སྙིང་གི་དཀྱིལ་ལམ་ལག་པའི་མཐིལ། །སྤྱི་
བོའི་གཙུག་ཏུ་སུས་བསྒོམས་པ། །སངས་རྒྱས་སྟོང་གི་ཡོན་ཏན་ཀྱང༌། །གང་ཟག་དེ་ཡིས་
འཛིན་པར་འགྱུར། །ཞེས་པ་ཨ་ཏི་བཀོད་པར་གསུངས། །རབ་ཏུ་བླ་མེདརབ་འབྱུང་
ལ༑ །བླ་མའི་དུས་ཐབས་བསྟེན་པས་ཤེས། །ཞེས་ས་ར་ཧས་གསུངས་པ་དང་། ལར་
ཕན་ཡོན་བསམ་གྱིས་མི་ཁྱབ་པ། །རྒྱུད་སྡེ་དུ་མར་གསུངས་པས་སོ། །གསུམ་པ་བླ་མའི་
བྱིན་རླབས་འཇུག་པ་ལ། བླ་མ་ཡོངས་སུ་མཉེས་པར་བྱའོ། །བཞི་པ་མཉེས་ཐབས་བསམ་
མི་ཁྱབ་ཀྱང༌། བསྡུ་ན་རྣམ་པ་ལྔ་རུ་འདུས། །ཅི་ཡོད་འབུལ་དང་ཅི་གསུང་བདེན། །
གང་བཅོལ་ཉན་དང་ཅི་མཛད་ལེགས། །གསོལ་བ་གདབ་དང་རྣམ་ལྔའོ། །དང་པོ་ལོངས་
སྤྱོད་ཉེ་འཁོར་དང༌། །རང་གི་ལུས་ཀྱང་བླ་མ་མཆོད། །ལོངས་སྤྱོད་འབྲུ་དང་གསེར་
དངུལ་དང་། །རྟ་དང་གླང་པོ་ཞིང་ཁང་སོགས། །རང་གི་བདོག་པ་ཐམས་ཅད་འབུལ། །
ནོར་ཅི་ཡོད་འབུལ་བའི་སྙིང་ཁམས་དགོས། །ཞེས་པ་བླ་མ་རིན་ཆེན་གསུངས། །ཉེ་འཁོར་
བུ་དང་ཆུང་མ་དང༌། །གཡོག་འཁོར་དག་ཀྱང་འབུལ་བར་བྱ། །སྔོན་གྱི་རྒྱལ་སྲས་ཐམས་
ཅད་ཀྱིས། །ཆོས་ཕྱིར་བུ་དང་རྒྱལ་སྲིད་བཏང༌། །རང་གི་ལུས་ཀྱང་དབུལ་བར་བྱས། །
འཕགས་པ་རྟག་ཏུ་རབ་ངུ་ཡིས། །བྱང་ཆུབ་སེམས་དཔའ་ཆོས་འཕགས་དང་། །ཤེས་རབ་
ཕ་རོལ་ཕྱིན་པ་ལ། །མཆོད་ཕྱིར་རང་གི་ལུས་བཙོངས་ཕུལ། །དཔལ་ལྡན་ནཱ་རོ་ཆེན་པོ་
ཡི༑ །ཁྲག་གཏར་ཆག་བཏབ་མཎྜལ་ལ། །ཤ་ཡི་ཚོམ་བུ་རབ་བཀོད་ནས། །བླ་མ་
མཉེས་ཕྱིར་ཕུལ་བ་ཡིན། །རང་གི་དམ་ཚིག་སློབ་དཔོན་ལ། །སྦྱིན་མིན་བུ་དང་ཆུང་མ་
དང་༑ །རང་སྲོག་གིས་ཀྱང་བརྟེན་བྱ་ན། །ལོངས་སྤྱོད་གཡོ་བ་སྨོས་ཅི་དགོས། །ཞེས་
པ་བླ་མ་ལྔ་བཅུར་གསུངས། །དེས་ན་ལུས་དང་ལོངས་སྤྱོད་གང༌། །ཉེ་འཁོར་ལ་སོགས་
གང་ལ་ཡང་། །སྐད་ཅིག་བདག་ཏུ་མི་འཛིན་པར། །བླ་མ་མཉེས་ཕྱིར་འབུལ་བར་བྱ། །
དེ་མཉེས་པ་ལས་ཀུན་མཁྱེན་པའི། །ཡེ་ཤེས་མཆོག་ནི་ཐོབ་པར་འགྱུར། །ཅེས་པ་རྒྱུད་
202

ལས་གསུངས་པས་སོ། །གཉིས་པ་ཅི་གསུང་བདེན་པ་ནི། །དམ་ཆོས་གསུངས་དང་ཞལ་
གདམས་དང༌། །འཕྲལ་གཏམ་འདྲ་བའི་ཆོས་རྣམས་ལ། །ཐེ་ཚོམ་ཡིད་གཉིས་མེད་པ་
ཡི༑ །ཅི་གསུང་ཚད་མར་གཟུང་བར་བྱ། །དཔེར་ན་ཞྭ་ལ་ལྷམ་ཡིན་གསུང༌། །ལྷམ་ལ་
ཞྭ་ཡིན་གསུང་གྱུར་ཅིང༌། །རྟ་ལ་བ་ཡིན་ཅེས་ཀྱང་གསུང་། །བ་ལ་རྟ་ཡིན་གསུང་གྱུར་
ཀྱང་༑ །བདེན་པ་དག་ཏུ་ངེས་ཤེས་བསྐྱེད། །གསང་སྔགས་བདུད་ནི་ཐེ་ཚོམ་ཡིན། །ཐེ་
ཚོམ་མེད་ན་དངོས་གྲུབ་ཐོབ། །ཡང་དགོན་རྒྱལ་པོའི་ཕོ་བྲང་དུ། །གོ་འདྲིས་དྲེད་པོར་མ་
ཤོར་བའི། །ལས་ཆོས་སུ་མཐོང་བའི་མི་རེ་སྐྱིད། །གསུང་ཚད་མར་འཛིན་ཚོས་ང་ངོ་
ཤེས༑ །ཞེས་པ་བླ་མ་རིན་ཆེན་གསུང༌། །གསུམ་པ་གང་བཅོལ་ཉན་པ་ནི། །གཟིམ་
གཡོག་བྱེད་དང་གཉེར་བ་འཆོལ། །དཀོན་མཆོག་ཞབས་ཏོག་བྱེད་པ་དང༌། །ལས་འཁུར་
བྱེད་དང་བང་ཆེན་གཏོང༌། །ཚོང་དང་དམག་དང་གྲོས་འདུན་སོགས། །བླ་མས་བྱ་བ་གང་
བཅོལ་བ། །དད་ཅིང་གུས་པས་ཉམས་སུ་བླང༌། །རྗེ་བཙུན་མི་ལ་ཆེན་པོ་ཡིས། །སྲས་
མཁར་སྐྱ་བོ་དགུ་ཐོག་པ། །སྐུ་རྒྱབ་ཤ་རུས་ཟད་ཟད་དུ། །བླ་མ་མཉེས་ཕྱིར་གཅིག་པུས་
བརྩིགས༑ །དེ་ཡིས་སྒྲིབ་བྱང་གྲུབ་པ་ཐོབ། །དེས་ན་བླ་མའི་བྱ་བ་ལ། །སྐྱོ་དུབ་མེད་
པར་སྤྲོ་བར་བྱ། །མདོར་ན། མེར་མཆོང་གཡང་ལ་མཆོང་གསུངས་ཀྱང༌། །བླ་མའི་
བཀའ་བཞིན་བསྒྲུབ་པར་བྱ། །དཔལ་ལྡན་ནཱ་རོ་ཆེན་པོ་ཡིས། །མཁར་གྱིས་རྩེ་ནས་
མཆོངས་པ་དང༌། །མེ་དཔུང་དཔུང་པས་དཀྲུགས་པ་དང༌། །བླ་མའི་གསུང་བཞིན་
བསྒྲུབས་པ་ཡིན། །མཆོག་དང་ཐུན་མོང་དངོས་གྲུབ་ཐོབ། །དེ་ཕྱིར་བླ་མས་གང་གསུང་
ཉན༑ །སྟན་བཏབ་པ་དང་ལྡང་བ་དང༌། །དོན་གྱི་བྱ་བ་བསྙེན་བཀུར་སོགས། །བརྟུལ་
ཞུགས་ཅན་གྱིས་ཀུན་བྱས་ཏེ། །ཞེས་པ་བླ་མ་ལྔ་བཅུར་གསུངས། །བཞི་པ་གང་མཛད་
ལེགས་པ་ནི། །མཛད་སྤྱོད་རྣམ་ཐར་ཐམས་ཅད་ལ། །འགྲོ་བ་འདྲེན་པར་བྱེད་པ་ཡི། །
ཐབས་སྤྲུལ་ཡིན་པས་མོས་གུས་བྱ། །མི་གསོད་གཤན་པ་བྱེད་པ་མཐོང་། །བཙུན་མོ་རོལ་
དུ་ཁྲིད་པཽ་དང༌། །རྫུན་གྱིས་ཕ་རོལ་མགོ་སྐོར་དང༌། །གཞན་གྱི་ནོར་རྫས་འཕྲོག་མཐོང་
ཡང་༑ །དོན་དམ་བཅས་པ་མེད་པ་དང༌། །ཀུན་རྫོབ་བརྡའ་དང་རྟེན་འབྲེལ་དུ། །ཤེས་
203

པས་གང་མཛད་ལེགས་པར་བསྒོམ། །དཔེར་ན་དཔལ་ལྡན་ནཱ་རོ་ཡིས། །བླ་མ་འཚོལ་དུ་
བྱོན་ཙ་ན། །རྗེ་བཙུན་ཏཻ་ལོས་སྤྲུལ་པ་མཛད། །ལུང་སྟོང་གཅིག་ཏུ་མི་བསད་ནས། །རྒྱུ་
མ་བརྒྱངས་པའི་ཚུལ་བསྟན་ནས། །ཁྱོད་ཀྱང་རྒྱུ་མ་རྒྱོངས་ཤིག་གསུངས། །བདག་ནི་དགེ་
སློང་ཡིན་ཟེར་ཞིང༌། །མ་དད་ཐེ་ཚོམ་སྐྱེས་པ་དང༌། །འཁོར་བའི་རྒྱུན་ཐག་མ་བཅད་
པར༑ །ཁྱོད་ཀྱིས་བླ་མ་ག་ལ་རྙེད། །ཞེས་གསུངས་མཁའ་ལ་འཇའ་བཞིན་ཡལ། །ནཱ་རོ་
འགྱོད་དེ་བྱ་ཐབས་མེད། །མངའ་བདག་རྒྱལ་སྲས་མཻ་ཏྲི་ཡི། །དཔལ་གྱི་རི་ལ་བྱོན་གྱུར་
ནས༑ །རྒྱལ་བ་རི་ཁྲོད་ཞབས་དྲུང་བྱོན། །རི་ཁྲོད་པ་ཡིས་བརྡའ་མཛད་ནས། །ནགས་
གསེབ་དག་ནས་ཕག་པ་སྟོན། །རྣལ་འབྱོར་མ་ཅིག་མདའ་རྒྱབ་ནས། །ཕག་པ་བསད་པར་
གྱུར་པ་ལས། །མཻ་ཏྲི་ཐེ་ཚོམ་སྐྱེས་པ་ན། །མཆོག་གི་དངོས་གྲུབ་བར་དོར་འགྱང༌། །
རྒྱལ་བུ་ས་ཀར་མོས་སྐྱེས་ནས། །དེ་ཀ་ཉིད་དུ་མཁའ་སྤྱོད་ཐོབ། །ལི་ཡུལ་པ་ཡི་མི་གཉིས་
ེ།ལི་ཡུལ་
ཀྱིས༑ །ཐུགས་རྗེ་ཆེན་པོ་སྒྲུབ་པ་ལས། །སྲོང་བཙན་སྒམ་པོ་ཞེས་བྱ་བའི། །ཐུགས་རྗེ་
ཆེན་པོའི་སྤྲུལ་པ་དངོས། །བོད་ན་ཡོད་ཀྱི་སོང་ཟེར་བའི། །ལུང་བསྟན་བྱུང་ནས་བོད་དུ་
ཕྱིན༑ །གྲོང་ཁྱེར་ཆེན་པོ་རྒྱལ་ཐང་དུ། _ །རྒྱལ་པོ་འགྲོ་བ་འདུལ་བའི་ཕྱིར། །སྤྲུལ་པའི་མི་
ལ་ཆད་ལས་མཛད། །ལ་ལ་མིག་འདོན་སྒྱིད་པ་འབྲེག །ལ་ལ་འཚོག་ཅིང་གསོད་གྱུར་
ནས༑ །ལི་ཡུལ་མི་གཉིས་མ་དད་སྐྱེས། །རྒྱལ་པོས་སྤྲུལ་པ་ཡིན་གསུངས་ཀྱང༌། །
ཡིད་མ་ཆེས་ཤིང་ཐེ་ཚོམ་ཟོས། །རྒྱལ་པོས་དངོས་གྲུབ་ཅི་འདོད་དྲིས། །རང་གི་ཡུལ་དུ་
སླེབ་འདོད་ཟེར། །བྱེ་མ་སྤར་རེ་ཆང་པར་བླུག །མིག་ཚུམས་ཡུལ་དུ་མགོ་སྟོན་བྱས། །
སྐད་ཅིག་རེ་ལ་ཡུལ་དུ་སླེབ། །བྱེ་མ་གསེར་དུ་སོང་འདུག་སྐད། །དེ་རུ་འགྱོད་དེ་བྱ་ཐབས་
མེད༑ །དེས་ན་མཛད་སྤྱོད་གང་ལ་ཡང་། །སྐད་ཅིག་ལོག་ལྟ་མ་སྐྱེས་པའི། ་ །མོས་གུས་
བྱ་བ་ཤིན་ཏུ་གཅེས། །ཡང་དག་རྫོགས་པའི་སངས་རྒྱས་ལ། །དགེ་སློང་ལེགས་པའི་སྐར་
མ་ཡིས། །སྐད་ཅིག་ལོག་ལྟ་སྐྱེས་པ་ཡི། །དུས་དེར་ས་གས་དམྱལ་བར་ལྟུང༌། །དེས་
ན་སྣང་བ་དག་པ་གཅེས། །རྗེ་འགྲོ་བའི་མགོན་པོའི་ཞལ་སྔ་ནས། །རབ་ཀྱིས་མཛད་པ་མེད་
པར་ཤེས། །འབྲིང་གིས་སྤྲུལ་སྐུའི་མཛད་པར་བལྟ། །ཐ་མས་བརྡའ་འམ་རྟེན་འབྲེལ་
204

བསྒོམ༑ །བསམ་དུ་རྗེ་ལས་མེད་པར་བྱ། །སྐད་ཅིག་ལོག་པའི་ཤེས་པས་ཀྱང་། །
ལེགས་པའི་སྐར་མའི་དུཿཁ་འདྲ། །ཅི་མཛད་རྣམ་ཐར་ཐམས་ཅད་ལ། །དེ་ཀ་ལེགས་པ་
ཡིན༑ དེ་ཀ་ལེགས་པ་ཡིན། ཞེས་པའི་བཀའ་ནན་ཆེན་པོ་གསུངས། །ཟས་ནོར་བྱིན་
དང་ཕྱེ་གཏོར་གཏོང༌། །ཞི་བས་བརྟུལ་བའི་མོས་གུས་ཀྱང་། །དྲག་སྤྱོད་མཐོང་ན་བཟློག་
ཉེན་ཡོད། །ལར་དུས་ངན་སྙིགས་མའི་སློབ་མ་དེ། །སྙིང་ཕར་བསྟན་ན་བློ་ཚུར་བརྐུ། །
ཕན་ཕར་ལ་བཏགས་ན་གནོད་པ་ཚུར་ལ་སྐྱེལ། །ཞལ་ཏ་བཏང་ན་སྡང་པར་རྩི། །གདམས་
ངག་བས་ཟས་ནོར་བྱིན་ན་དགའ། །རང་གི་འདོད་པ་བག་ཙམ་ལ། །ཆོས་དང་བླ་མ་སྤོང་
བར་བྱེད། །དེ་འདྲ་ལ་བྱིན་རླབས་མི་འཇུག་པས། །བཀའ་སྐྱོན་བཏང་དང་བརྡུང་འཐག་
བྱས༑ །སྐྱོན་གྱིས་མཚང་ནས་བྲུས་པ་དང༌། །རྩུབ་མོའི་སྤྱོད་པ་གང་བྱས་ཀྱང་། །བྱིན་
རླབས་སུ་གོ་ཞིང་མོས་གུས་སྐྱེ། །དེ་སྣོད་ལྡན་གྱི་སློབ་མ་བྱ་བ་ཡིན། །ཐུགས་ཡིད་འདྲེ་ན་
དེ་དང་འདྲེ། །བྱིན་རླབས་ཅིག་འཇུག་ན་དེ་ལ་འཇུག །ཡོན་ཏན་ཅིག་རྫོགས་ན་དེ་ལ་
རྫོགས༑ །ཆོས་རྗེ་རིན་ཆེན་ཞལ་སྔ་ནས། །བརྡུང་བརྡག་བྱུང་ན་དབང་བསྐུར་ཡིན། །
བྱིན་རླབས་འཇུག་ན་དེ་ལ་འཇུག །བཀའ་སྐྱོན་དྲག་པོ་དྲག་སྔགས་ཡིན། །བར་ཆད་སེལ་
ན་དེ་ཡིས་སེལ། །ཐུགས་ལ་མི་འདོགས་དུས་ཙ་ན། །སྡིག་པ་སྦྱོང་ལ་བཤགས་པ་
མཛད༑ །ཐུགས་ལ་འདོགས་པའི་དུས་ཙ་ན། །ཐུགས་རྗེའི་ཞགས་པས་འཛིན་པ་ཡིན། །
བྱམས་ན་བྱམས་ཏེ་ལེགས་པ་ཡིན། །སྡང་ན་སྡང་སྟེ་འཚེངས་པ་ཡིན། །རྣམ་ཐར་ཅི་མཛད་
རྟེན་འབྲེལ་ཡིན། །ཞེས་པའི་བཀའ་ནན་ཡང་ཡང་གསུངས། །ལྔ་པ་གསོལ་བ་གདབ་པ་
ནི༑ །དཔལ་ལྡན་ནཱ་རོ་ཆེན་པོ་ཡིས། །དཀའ་བ་བཅུ་གཉིས་ནད་གསོས་ནས། །མཆོག་
ཐུན་མོང་དངོས་གྲུབ་མཐའ་དག་ཀྱང་། །བླ་མའི་རྣལ་འབྱོར་གཅིག་པུས་བརྙེས། །མི་ང་ལ་
ལྟོས་པའི་འགྲོ་རྒྱུད་རྣམས། །དངོས་གྲུབ་བླ་མ་རྗེ་ལ་ཞུས། །ཞེས་པ་འགྲོ་མགོན་མར་པས་
གསུངས༑ །མཚན་ལྡན་གྱི་བླ་མ་དམ་པ་དེ། །སྤྱི་བོའི་གཙུག་ཏུ་བཀུར་བར་བྱ། །ཡི་དམ་
ལྷ་དང་དབྱེར་མེད་བསྒོམས། །འགྲོ་མགོན་མི་ལ་རས་པས་གསུངས། །ལྟ་སྤྱོད་དམ་ཚིག་
འབྲེལ་བ་ཡི། །སྤྱི་དང་འདྲེན་དང་དམ་ཚིག་གསུམ། །ཉེས་སྐྱོན་གྲོལ་དང་ཤེས་རྒྱུད་
205

འགྲོལ༑ །མན་ངག་ལུང་གི་སློབ་དཔོན་རྣམས། །ལུས་ངག་དབང་གི་རྒྱལ་པོ་དང༌། །ཁུ་
བོ་ཕ་དང་མ་དང་མིག །སྙིང་ལས་ལྷག་པའི་ཚུལ་བསྟན་ཏེ། །སྒོ་གསུམ་གཡོ་ཟོལ་མེད་པ་
ཡི༑ །ཡི་དམ་ལྷ་ལྟར་རྒྱུན་དུ་བསམ། །གུ་རུ་དགྱེས་པ་རྡོ་རྗེས་གསུངས། །ཆོས་རྗེ་རིན་
།།ཡི་དམ་ལྷ་ལྟར་རྒྱུན་དུ་བ
ཆེན་ཞལ་སྔ་ནས།
།སྤྱིར་ན་གསང་སྔགས་ཐབས་ཆེ་བ། །ལམ་ཟབ་བླ་མའི་མོས་གུས་
ཡིན༑ །ཚེ་གཅིག་གི་སངས་རྒྱས་ཐོབ་པ་དེ། །གདམས་པ་གཞན་གྱི་ཁས་མི་ལོངས། །
མོས་གུས་ཀྱིས་ལོངས་པར་ཐེ་ཚོམ་མེད། །ཅེས་པ་ཡང་ཡང་གསུངས་པས་ན༑ །ཆོས་རྗེ་
ཡང་ཡང་གསངས
གཙང་པའི་ཞལ་སྔ་ནས། །མཆོག་ཐུན་མོང་དངོས་གྲུབ་རྩ་བ་དེ། །མཚན་ལྡན་བླ་མ་དམ་པ་
ཡིན༑ །ལུས་སྲོག་ལ་ལྟོས་པ་མ་མཆ